Dagi ad yili usegzi n tnefkin n tfelwin, amedya: nufa ulamma tutlayt n tyemmat n yiselmaden akken ma llan d tamaziɣt semrasen aṭas tafransist deg temsirin (60), mgal n ddarǧa ur tt-semrasen ara akk (0). Sebba n wayagi deg wayen yerzan tafransist acku tuget deg-sen ɣran deg unagraw asinutlay, yerna ssnen ugar tafransist, rnu ɣuṛ-s lḥerṣ i ddren Leqbayel seg udabu si 1960 ar assa ɣef usemres n tutlayt-nsen deg yal ass, idabuyen i d-yemseḍfaren gedlen ameslay neɣ tira s teqbaylit, rnu gren-d taɛrabt lfuṣḥa deg yiḥricen meṛṛa n tudert bessif. D aya i yiwin Leqbayel s umata ugin tutlayt-a (taɛrabt), daya iwumi zemren, daya i ufan dtiririt mgal miḥyaf-a.